ସର୍ବେଶ୍ୱର ମହାନ୍ତି  (୧ ଜୁଲାଇ ୧୯୪୪ - ୧୬ ମଇ ୨୦୨୧) ଓଡ଼ିଶା କ୍ୟାଡ଼ରର ଜଣେ ଭାରତୀୟ ପ୍ରଶାସନିକ ସେବା ଅଧିକାରୀ ଥିଲେ  । ସେ ଓଡ଼ିଶା ସରକାରଙ୍କ ଶ୍ରମ ଓ ନିଯୁକ୍ତି ବିଭାଗ ଏବଂ ଓଡ଼ିଶା ବିଧାନ ସଭାର ସଚିବ ଭାବରେ ଓ ସୂଚନା ଓ ଲୋକସମ୍ପର୍କ ବିଭାଗର ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ଜଗତସିଂହପୁର, ଖୋର୍ଦ୍ଧା, ଓ କେନ୍ଦ୍ରାପଡ଼ା ଜିଲ୍ଲାର ଜିଲ୍ଲାପାଳ ଭାବରେ ମଧ୍ୟ କାର୍ଯ୍ୟ କରିଥିଲେ । ଜାତୀୟ ମାନବ ଅଧିକାର ଆୟୋଗ ମହାନ୍ତିଙ୍କ ୧୯୯୯ ଓଡ଼ିଶା ମହାବାତ୍ୟାରେ ଜଗତସିଂହପୁର ଜିଲ୍ଲାରେ କରିଥିବା ରିଲିଫ ଓ ଉଦ୍ଧାର କାର୍ଯ୍ୟର ଭୁୟସୀ ପ୍ରଶଂସା କରିଥିଲେ । ମହାନ୍ତି, ଜଗତସିଂହପୁର ଜିଲ୍ଲାର ଅଳକା ମହାବିଦ୍ୟାଳୟ ଓ ଲୋକନାଥ ମହାବିଦ୍ୟାଳୟର ପରିଚାଳନା ସମିତିର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଆ ପତ୍ରିକା ନବରବିର ପରିଚାଳନା ସମ୍ପାଦକ ମଧ୍ୟ ଥିଲେ ।